Fremtidssikring af tandreguleringen i Kalundborg Kommune 
Sagsfremstilling 
30.    Fremtidssikring af tandreguleringen i Kalundborg Kommune  
                                                                                                                        Åbent 
Sagsnr.: 326-2012-107065     J.nr.: 29.15.16            Gunnar Jeppesen.: 326-2013-377844 
  
[adresse] 
Den nuværende ordning for tandregulering i Kalundborg kommune kan ikke videreføres. Tandregulering er en 
ydelse, som fordrer højt specialiseret faglighed, og som er karakteriseret ved at varetages af specialtandlæger. Det 
er en udfordring for Kalundborg Kommune at rekruttere medarbejdere med de rette faglige kompetencer. Hidtil har 
der derfor været tilknyttet specialtandlæger på konsulentvilkår. Men pga. disses alder er denne løsning ikke 
bæredygtig fremover. Det er derfor helt afgørende at sikre en stabil og fremtidssikret løsning. 
Igennem de senere år har administrationen derfor undersøgt forskellige muligheder for organiseringen af den 
lovpligtige tandregulering i Kalundborg kommune herunder et fælleskommunalt samarbejde.  
  
Tidligere løsning med Holbæk 
På budgetseminaret for budget 2014 var der fremlagt en sag, hvor en arbejdsgruppe fra Holbæk og Kalundborg 
Kommuner havde undersøgt muligheden for at oprette et fælleskommunalt samarbejde på tandreguleringsområdet. 
Denne løsning bestod af et nybyggeri af et fælles tandreguleringscenter i Holbæk, hvor Kalundborg Kommune skulle 
bidrage med mellem 6,2 og 8.4 mio. kr. i anlægsudgifter alt efter konkret model. Herudover fordrede løsningen 
øgede driftsudgifter for Kalundborg Kommune på 1,5 mio. kr. årligt. 
  
Ny løsning i Kalundborg 
I budget 2014 er vedtaget hensigtserklæring 3: ”Der skal undersøges alternativer til forslaget til fremtidens 
organisering af tandreguleringen i Kalundborg Kommune. Dels et samarbejde med Slagelse Kommune, dels 
egen rekruttering af specialtandlæger.” 
Administrationen har henvendt sig til Slagelse Kommune omkring et samarbejde, men der vil ikke kunne etableres 
en løsning, der kan dække det fulde behov i Kalundborg Kommune. 
Der har nu vist sig en reel mulighed for at rekruttere en specialtandlæge til Kalundborg Kommune. Derfor har 
Tandplejen udarbejdet en løsning inden for Kalundborg Kommunes eksisterende bygningsmasse. 
  
Det nye forslag går ud på at ansætte en specialtandlæge og at udvide tandplejen til at omfatte et tilstødende lokale 
hos ungdomsskolen/juniorgrotten på 80 m2.  
  
De samlede udgifter til udstyr og ombygninger estimeres til at udgøre 1.6 mio. kr. 
De nødvendige indkøb af udstyr og ombygninger kan rummes indenfor eksisterende budget, og belaster dermed 
ikke anlægsbudgettet. Dette er dog under forudsætning af at tandplejen får overført hele det forventede overskud for 
2013 på 1.279 mio. kr., som er større end den normale overførselsret på 5 %. De 1.279 mio. kr. svarer til 7 % 
overførsel.  
  
Løsningen indebærer at nogle børn og unge fra den almene tandpleje skal flyttes fra Kalundborg til klinikken i Høng.   
  
Driftsmidler til drift af lokalet, der overflyttes til tandplejen til vedligeholdelse, varme, el mv. er skønnet til 29.300 kr. og 
foreslås flyttet fra budgettet under Børn- og Familieudvalget til Ældre- og Sundhedsudvalget. 
  
Teknik og Miljø har oplyst at der vil være behov for byggesagsbehandling. Det forventes at dette vil være foretaget 
inden kommunalbestyrelsesmødet den 29. januar. 
  
BEHANDLING 
Direktionen, Ældre- og Sundhedsudvalget, Økonomiudvalget og Kommunalbestyrelsen 
  
INDSTILLING 
Overtandlægen i Tandplejen indstiller:  
· At lokalerne overdrages fra Ungdomsskolen til Tandplejen. 
· At driftsmidler til vedligeholdelse, varme etc. (skønnet: 29.300 kr.) kr. flyttes fra budgettet under Børn- og 
Familieudvalget til Ældre- og Sundhedsudvalget. 
· At indkøb af udstyr og nødvendige ombygninger estimeret til kr. 1.6 mio. finansieres af Tandplejens egne 
opsparede midler. 
· At der sker overførsel af hele Tandplejens forventede overskud for 2013 estimeret til 1.279 mio. kr. 
  
  
ØKONOMISKE KONSEKVENSER 
· Driftsmidler til vedligeholdelse, varme etc. (skønnet: 29.300 kr.) flyttes fra budgettet under Børn- og Familieudvalget 
til Ældre- og Sundhedsudvalget. 
· Tandplejen får overført hele det forventede overskud for 2013 på 1.279 mio. kr., hvilket er mere end 5 %. 
  
  
Direktionens møde den 17. december 2013: 
Direktionen vedtog at anbefale overtandlægens indstilling. 
  
  
Administrativ tilføjelse den 18. december 2013: 
Overtandlæge Ronja Kristensen notat af 18. december 2013 ”Beskrivelse af Tandplejen, December 2013”, 
vedhæftes dagsordenspunktet. 
Ældre- og Sundhedsudvalgets møde den 13. januar 2014: 
Udvalget vedtog at anbefale Direktionens indstilling. 
  
Økonomiudvalgets møde den 22. januar 2014: 
Udvalget vedtog at anbefale Ældre- og Sundhedsudvalgets indstilling. 
  
  
Bilag 
  
  
  
  
  
Kommunalbestyrelsens møde den 29. januar 2014: 
Kommunalbestyrelsen vedtog at godkende Økonomiudvalgets indstilling. 
  
Beskrivelse af Tandplejen, december 2013 
326-2013-377858 
